**Eesti Sulgpalliliidu juhatuse koosoleku protokoll nr 2**

Tallinn, Estonia pst 9, Solarise keskuse bürooblokk 16.02.2017

Alguse kell 12.00, lõpp kell 14.00

Juhataja: Karol Kovanen

Võtsid osa: Karol Kovanen, Ken-Marti Vaher, Artur Zaluzhnoi, Renna Unt

Puudus: Maria Alajõe, Kristel Tannik, Andres Aru, Ando Mellikov

Protokollis: Maris Mehine

**Päevakord:**

1. **Sulgpalli populariseerimise strateegia**
2. **Eelarve**
3. **Tippspordi toetuste jaotamise süsteem**
4. **Muud küsimused**

**1. Sulgpalli populariseerimise strateegia**

Arutati võimalusi sulgpalli populariseerimiseks ja Sulgpall kõigile projekti edasi arendamiseks. Sel aastal idee koondada sügisel sündumused ja nende kajastamine sulgpalli nädalasse. Põhirõhk on suunatud väiksematele linnadele, kus on olemas head sportimisvõimalused sulgpalliks. Selle aasta tegevusplaanis võiksid olla Sulgpall kõigile projekti uued koolitused ja jätkukoolitused senistele osalejatele, Sulgpall kõigile kursus ülikoolis ning mõnedes maakondades, kus oli Sulgpall kõigile projektis mitmeid osalejad korraldada koostöös kohalike partneritega võistlusi, nt turniir - ema-isa-laps. Nendele tegevustele lisanduks meedias kajastamise plaan. Suvisel ajal, klubide nõusolekul ja koostöös käia erinevatel suveüritustel ja laatadel - tutvustada sulgpalli ning treenimis- ja mänguvõimalusi. Koos liidu kodulehe kaasajastamisega, luua interaktiivne kaart, kus oleksid peal sulgpalli mängimise kohad ja võimalused, mis võimaldaks igal huvilisel kergelt leida endale lähima saali/treeninggrupi.

Lisaks lähiaja tegevustele oleks vaja pikemat strateegiat, kuhu tahame sulgpalli populariseerimisega jõuda ja vajalik on kaardistada praegune olukord ehk kuidas tulemusi mõõta ja mõju hinnata. Tuleks määratleda praegune seis – kui paljudes kohtades on sulgpalli mängimise võimalused, kui aktiivselt on pragused võimalused kasutatud (mitu tundi spordirajatistes sulgpallile), kus ja kui palju on treeningruppe ning võimalusel nende koosseis (palju noori/täiskasvanuid). Sel juhul on hiljem võimalik mõõta muutusi. Teiseks oleks vaja edasi minna sulgpalli turundusmaterjaliga, mida saaksid kasutada lisaks liidule kõik klubid. Kujundada sulgpalli turundamiseks ühtsed sõnumid – mis vastaksid küsimustele, kuidas sulgpall toetab tervist, milliseid oskusi arendab, sulgpall võrreldes teiste aladega, sulgpall kui sotsiaalset suhtlemist toetav ala jt.

**2. Eelarve**

Juhatus vaatas üle täpsustatud liidu eelarve, kuna võrreldes esimese 2017 eelarve aruteluga täpsustunud toetused 2017. aastaks.

**3. Tippspordi toetuste jagamine**

Liidul on seni puudunud tippspordi toetuste jaotamise süsteem. Seni on toetuste jagamisel tehtud ühekordsed otsused. Vajalikud on üldised põhimõtted, mille alusel liidu eelarves tippspordi rahasid jagada. Juhatus arutas tippspordi toetuste jagamise aluste dokumenti. Liidu kontori esitatud dokumendiga sooviti edasi minna ning saata see arutamiseks tippspordi kogusse.

1. **Muud küsimused**

Juhatus arutas YONEX sponsorlepingut, sest siiani on teadmata 2017. aasta koondise dresside saabumise kuupäev. Juhatus palus täpsustada Eesti YONEX esindajal, millal saabuvad lepingus märgitud kogus koondise riideid.